Conteníu

# Campos

Nel diálogu Inxertar columnes de la base de datos escueya la opción Campos pa inxertar los datos escoyíu como campos nel documentu. Estos campos de base de datos funcionen como comodinos pa les columnes individuales de la base de datos y puen emplegase en cartes en serie. Calque nel símbolu Datos en campos pa faer coincidir el conteníu de los campos col rexistru anguaño escoyíu.

Cuando s'escueyen dellos rexistros al escoyer la función Datos en testu, los campos d'impresión en serie van inxertar según la cantidá de rexistros. Coles mesmes, una orde de campu como "Rexistru siguiente" va inxertase automáticamente ente bloques individuales d'ordes de campu.

Nel diálogu Inxertar columnes de la base de datos defínense los campos de base de datos que se van a inxertar nel documentu y cómo se van a formatear los párrafos.

## Campos

Nel área Campos escoyer col botón en forma de flecha pa qué columnes de la fueya de base de datos van inxertase los correspondientes comandos de campu del documentu actual.

### Columnes de la base de datos

Llista toles columnes de la tabla de la base de datos almitibles nel cuadru de llista de seleición pal so inxertamientu nel documentu. Escueya les columnes de la base de datos que deseye inxertar nel documentu.

### >

Mueve los campos que seleicionó nel cuadru de llista Columnes de la base de datos del campu de seleición. Tamién pue facer doble clic na entrada pa seleicionala.

### Seleición

Llista les columnes de la base de datos qu'escoyó pa inxertales nel documentu. Equí tamién pue escribise testu. El testu tamién se va inxertar nel documentu. L'orde de les entraes nel campu de seleición equival al orde de datos del documentu.

### Formatu

Defina'l formatu col que se van a inxertar los conteníos de los campos de la base de datos nel documentu.

#### De la base de datos

Aceuta los formatos de la base de datos.

#### Seleición

Si nun s'aceuta la información de formatu de dellos campos de datos, especifica un formatu de la llista. Los formatos qu'apaecen equí namás son válidos pa dellos campos de bases de datos, por exemplu numbéricos o lóxicos. Si escueyes un campu de base de datos en formatu de testu, nun vas poder escoyer nengún formatu de la llista, yá que'l formatu de testu se caltién de forma automática.

Si'l formatu deseyáu nun apaez na llista, escueya la entrada "Otros formatos...", pa determinar el formatu deseyáu nel diálogu Formatu numbéricu.

L'asignación d'un formatu numbéricu con ayuda de la llista de seleición refierse siempres al campu de la base de datos escoyíu nel llistáu Columnes de la base de datos.

### Estilu de párrafu

De forma predeterminada, el formatu de los párrafos inxertaos ye'l de los estilos de párrafu actuales. Esti formatu correspuende a la entrada "nengunu" del llistáu Estilu de párrafu. Nél pue escoyer otros estilos de párrafu p'aplicalos al párrafu que deseya inxertar nel documentu. Nel llistáu amuésense los estilos de párrafu disponibles definíos en LibreOffice y xestionaos nel Catálogu d'estilos.